

ที่ 3/2566

**ข่าวประชาสัมพันธ์**

**สถานเอกอัครราชทูต ณ กรุงเอเธนส์**

-------------------

**การแจ้งความประสงค์ขอใช้สิทธิออกเสียงลงคะแนนนอกราชอาณาจักร**

ตามประกาศคณะกรรมการการเลือกตั้ง เรื่อง กำหนดวัน และเวลายื่นคำขอลงทะเบียน  
ใช้สิทธิออกเสียงลงคะแนนก่อนวันเลือกตั้ง ลงวันที่ 22 มีนาคม พ.ศ. 2566 นั้น

สถานเอกอัครราชทูต ณ กรุงเอเธนส์ ขอประชาสัมพันธ์ข้อมูลการแจ้งความประสงค์ขอใช้สิทธิออกเสียงลงคะแนนนอกราชอาณาจักร สำหรับคนไทยใน **กรีซ มอลตา และ เซอร์เบีย**ตามระเบียบคณะกรรมการการเลือกตั้งว่าด้วยการเลือกตั้งสมาชิกสภาผู้แทนราษฎรนอกราชอาณาจักร พ.ศ. 2566ดังนี้

|  |  |  |
| --- | --- | --- |
| **ที่** | **วิธีการยื่นคำขอลงทะเบียน** | **รายละเอียด/เอกสารที่ต้องใช้** |
| **1** | **การยื่นคำขอทางเครือข่ายอินเตอร์เน็ต** ตั้งแต่วันที่ 25 มีนาคม 2566 (00.01 น.) – 9 เมษายน 2566 (23.59 น.) ตามเวลาประเทศไทย | 1. บัตรประจำตัวประชาชน  2. เลขหนังสือเดินทางที่ยังไม่หมดอายุ  โดยลงทะเบียนผ่านเว็บไซต์ของกระทรวงมหาดไทยที่ [**https://stat.bora.dopa.go.th/Election/popout**](https://stat.bora.dopa.go.th/Election/popout) หรือตาม QR Code ข้างล่าง ทั้งนี้ สามารถศึกษาคู่มือ การลงทะเบียนได้ที่เว็บไซต์ดังกล่าวเช่นกัน    หมายเหตุ หากประสบปัญหาในการลงทะเบียนหรือ การใช้ระบบลงทะเบียน ขอความกรุณาติดต่อที่ **elecpopout@bora.dopa.go.th** |
| **2** | **การยื่นคำขอด้วยตนเอง ที่สถานเอกอัครราชทูตฯ**  ตั้งแต่วันที่ 25 มีนาคม –  9 เมษายน 2566 ในวันทำการเวลา 09.00 – 13.00 น. และ 14.00 – 17.00 น. | 1. แบบ ส.ส. 1/7 (นร) ที่กรอกข้อมูลครบถ้วนแล้ว  (ตามเอกสารแนบ หรือสามารถดาวน์โหลดได้ตาม  QR Code ข้างท้ายเอกสาร)  2. หลักฐานการแสดงตนอย่างใดอย่างหนึ่ง ดังนี้  2.1 บัตรประจำตัวประชาชน  2.2 บัตรหรือเอกสารหลักฐานอื่นที่ออกโดยหน่วยงาน  ราชการไทยที่มีรูปถ่าย และมีเลขบัตรประจำตัว ประชาชนของผู้ถือบัตร (เช่น ใบขับขี่)  2.3 หนังสือเดินทาง |
| **3** | **การยื่นคำขอทางไปรษณีย์**  ตั้งแต่วันที่ 25 มีนาคม –  9 เมษายน 2566 โดยถือ  วันประทับตราไปรษณีย์เป็นสำคัญ | 1. แบบ ส.ส. 1/7 (นร) ที่กรอกข้อมูลครบถ้วนแล้ว  (ตามเอกสารแนบ หรือสามารถดาวน์โหลดได้ตาม  QR Code ข้างท้ายเอกสาร)  2. สำเนาหลักฐานการแสดงตนอย่างใดอย่างหนึ่ง ดังนี้  2.1 บัตรประจำตัวประชาชน  2.2 บัตรหรือเอกสารหลักฐานอื่นที่ออกโดยหน่วยงาน  ราชการไทยที่มีรูปถ่าย และมีเลขบัตรประจำตัว ประชาชนของผู้ถือบัตร (เช่น ใบขับขี่)  2.3 หนังสือเดินทาง  3. ส่งเอกสารข้อ 1 และ 2 มาให้สถานเอกอัครราชทูตฯ ที่  **The Royal Thai Embassy, Athens**  **25 Marathonodromou Street, Paleo Psychiko,**  **Athens, Greece 15452** |

**วิธีการออกเสียงลงคะแนน**


* **คนไทยที่พำนักในกรีซ** ออกเสียงลงคะแนนที่หน่วยเลือกตั้ง ณ สถานเอกอัครราชทูต ณ กรุงเอเธนส์เท่านั้น
* **คนไทยที่พำนักในมอลตาและเซอร์เบีย** ออกเสียงลงคะแนนทางไปรษณีย์เท่านั้น

โดยสถานเอกอัครราชทูตฯ จะแจ้งข้อมูลรายละเอียดการออกเสียงลงคะแนนให้ทราบต่อไป

ทั้งนี้ ท่านสามารถสอบถามข้อมูลเพิ่มเติม โดยติดต่อฝ่ายกงสุลฯ **ทางโทรศัพท์ (30) 210 6710 155 ต่อ 5** หรือ **อีเมล thailandembassyathens@gmail.com** หรือ **Line ฝ่ายกงสุล   
ที่ ID : @841szirt** (ตาม QR Code ข้างท้ายเอกสาร)

จึงขอประชาสัมพันธ์มาเพื่อทราบโดยทั่วกัน

----------------------------



สถานเอกอัครราชทูต ณ กรุงเอเธนส์

วันที่ 24 มีนาคม 2566

แบบ ส.ส. 1/7 นร

Line ฝ่ายกงสุลฯ